पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। लालबहादुर शास्त्रीनगर में रहने वाले एक बुजुर्ग ने मंगलवार देर रात मां की साड़ी का फंदा बनाकर फांसी लगा ली। कमरे में हिंदी और मराठी भाषा में दो सुसाइड नोट मिले। इसमें उन्होंने इच्छा जताई कि जहां मां का अंतिम संस्कार हुआ, वहीं मेरा भी करना।
अन्नपूर्णा पुलिस के अनुसार 61 वर्षीय सुधीर कस्बेकर भाई दिलीप के साथ रहते थे। उन्होंने शादी भी नहीं की थी। दिलीप सिक्युरिटी एजेंसी में नौकरी करते हैं। घटना वाली रात वे ड्यूटी पर गए थे। सुबह लौटे तो सुधीर को फंदे पर देखा। शव के पास से दो सुसाइड नोट मिले। परिजन के मुताबिक मराठी भाषा का पत्र हमारे व हिंदी में पुलिस के लिए लिखा है। इसमें लिखा है कि मैंने मां को बचाने की कोशिश की, लेकिन नहीं बचा पाया। अब मैं किसके साथ रहूंगा।
परिजन ने बताया कि मां शकुंतला से सुधीर का बेहद लगाव था। वे बुजुर्ग थीं। वह दिन-रात उनकी सेवा में लगे रहते थे। 27 फरवरी को उनका देहांत हो गया, तभी से वे दु:खी थे। मराठी भाषा वाले सुसाइड नोट में लिखा है कि मैं मां की सेवा नहीं कर पाया।
उधर, स्वर्ण बाग कॉलोनी में मंगलवार रात अजय पिता रामेश्वर ने फांसी लगा ली। वह हेअर सैलून पर काम करता था। दोपहर दोस्तों के साथ घूमकर आने के बाद वह कमरे में सोने चला गया। शाम को दोस्त कमरे में गया तो वह फंदे पर मिला। उसने परिजनों को घटना की जानकारी दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn